বাবা-মায়ের সঙ্গে সন্তানের সম্পর্ক সবচেয়ে পবিত্র, একথা বলাই বাহুল্য। এটিই পৃথিবীর সবচেয়ে গুরুত্বপূর্ণ বন্ধন। অথচ জখুব দু্ঃখজনক বিষয় এই যে, সেই মা-বাবাই আ‌জ সন্তানের জীবনে সবচেয়ে অবাঞ্চিত।
পৃথিবীর সব জায়গায় এমন মানুষ ছেয়ে গিয়েছে যারা নিজের মা-বাবার দেখভাল করে না। এই ধরনের মানুষকে শিক্ষা দিতে এক অভিনব এক পথ নিয়েছে হুয়াংফেং গ্রামের বাসিন্দারা। যে সন্তান বৃদ্ধ মা-বাবার দেখভাল করবে না, জনসমক্ষে তার বিরুদ্ধে বিক্ষোভ দেখানো হবে। ছবি-সহ তার নামের অপ-প্রচার চালানো হবে।
চিনের এমনই কিছু বৃদ্ধ মা-বাবা একসঙ্গে এই বিষয়টি জনসমক্ষে তুলে ধরেন যে, বয়সকালে সন্তানরা তাদের দেখভাল করেনি। সন্তানদের এই বিরূপ মনভাবেই এমন ভাবনার সূত্রপাত। সন্তানদের তাদের  বাবা-মায়ের প্রতি দায়িত্বশীল করে তোলাই এর কতর্ব্য।
চিনের আইনানুসারে, বৃদ্ধ বাবা-মায়ের দেখভাল করা সন্তানের কর্তব্য। তা সত্ত্বেও, হাজারেরও বেশি বৃদ্ধ-বৃদ্ধা কোর্টে গেছেন তাঁদের সন্তানদের বিরুদ্ধাচরণ নিয়ে। প্রসঙ্গত, ২০১৩ সালে, এই আইনে বৃদ্ধ বাবা-মায়ের পাশে থাকা ও তাদের সঙ্গে প্রতিদিন দেখা করা—  এই বিষয় দুটিকে বাধ্যতামূলক করা হয়েছে।